Dvjesto tisuća kuna potpore Hrvatske turističke zajednice (HTZ) Vinkovačkim jesenima, koje je uvrstila među 18 top događanja u Hrvatskoj, koristit će se za osnaženje brenda i stvaranje prepoznatljivog imidža te manifestacija tradicijske kulture, priopćeno je iz gradske uprave.

Vinkovačke jeseni su kao značajnu kulturnu, folklornu i turističku manifestaciju nominirali Grad Vinkovci, razvojna agencija VIA i gradska tvrtka Promo Cibalae, a HTZ je prepoznala i procijenila kako se radi o značajnoj manifestaciji i zbog toga joj dodijelila potporu, navode se Grada Vinkovaca.

“Drago mi je što su naše Vinkovačke jeseni i od strane HTZ-a prihvaćene i prepoznate kao vrhunska manifestacija i Top događanje. To priznanje nam je poticaj za daljnji rad na obogaćenju ove naše najznačajnije manifestacije kroz koju brendiramo i naš grad i, što je najvažnije, čuvamo našu bogatu tradicijsku kulturu i baštinu”, izjavio je vinkovački gradonačelnik Ivan Bosančić.

Po njegovim riječima, zahvaljujući sredstvima HTZ-a bit će moguće pojačati marketinške i promocijske aktivnosti kako bi se Vinkovačke jeseni još više marketinški osnažile.

Ovogodišnje, 52. vinkovačke jeseni održat će se od 8. do 17. rujna i su klopu te manifestacije bit će održano više od 70 folklornih, kulturnih, zabavnih, sportkih i gospodarskih događanja.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: Hina/ij